Biesterfeldt Site

Biesterfeldt Site er en arkæologisk plads med spor af omkring 60 runde jordhytter i en beskyttet indianerby fra ca. 1725:199 til ca. 1790 ved Sheyenne River, Ransom County, i det sydøstlige North Dakota. Pladsen har navn efter grundens ejer i 1908, Louis Biesterfeld, uheldigvis stavet med et ”t” for meget.:vii Byen er sammen med Hintz Site ved James River fra det samme århundrede de eneste arkæologiske pladser med regulære indianerbyer i denne del af North Dakota.:283 En tidlig antagelse om at cheyenner beboede byen inden de drog længere vestpå og ind på prærien var baseret på indicier:v og er blevet anfægtet af senere arkæologer. Fund i byen minder om fund i næsten samtidige arikara byer ved Missouri River i det centrale South Dakota, og Biesterfeldt vurderes derfor snarere til at være grundlagt af emigrerende byfolk fra de kanter end af folk østfra.:199 Fremtidige undersøgelser håbes at bringe klarhed over spørgsmålet.:6 Tidligere overfladisk beskrevet af andre hvide besøgende ankom Theodore H. Lewis som den første arkæolog til stedet i 1890.:13 William Duncan Strong foretog mere detaljerede udgravninger af bl.a. syv af byens jordhytter i 1938,:47 og hans arbejde danner grundlag for de senere fortolkninger af pladsen.:ix Biesterfeldt Site er nomineret til at blive anerkendt som et National Historic Landmark. Byen og hytterne Bypladsen måler ca. 175 meter øst-vest og 100 meter nord-syd,:9 svarende til et areal på ca. 3,5 acres.:9 Byen var omgivet af en oval forsvarsgrøft, undtagen hvor jordhytterne lå ved en skrænt ned til Sheyenne River. Grøften var over 3 meter bred øverst og lidt over 1 meter dyb. Der er tegn, men ingen sikre beviser, på en form for palisade ved grøften.:9 Byens jordhytter havde typisk en diameter på ni til ti meter.:9 Ved en åben plads omtrent midt i byen lå en af de største hytter med en diameter på knap 13,5 meter. Som i andre hytter førte et ydre vindfang, her ca. 3 meter langt, ind til hyttens indre med et bålsted placeret midt mellem hyttens fire, bærende center-stolper. I lighed med resten af de udgravede hytter,:11 hvor man fandt lag af trækul og forkullede rafter på gulvet, lader denne hytte til at have været hærget af brand. Ilden var så kraftig, at sten i hytten sprængtes, og lertøj på gulvet menes at være blevet slået itu af nedfaldende loftsrafter.:14 Netop Biesterfeldts ildmærkede hytter enten ledte eller forledte de første fagfolk til at identificere byen som dén omtalt af David Thompson, der i 1790erne hørte chippewa høvding Sheshepaskut berette om hans og sit folks angreb på en cheyenne by ved Sheyenne River nogle år før og efterfølgende ildspåsættelse af den.:56 Nogle stiller spørgsmålstegn ved, om byen virkelig blev brændt af fjender og søger andre forklaringer.:19 Rundt omkring i byen udenfor jordhytterne:11 var der forrådsgruber af varierende størrelse.:23 De arkæologiske fund Mere end 3.000 potteskår med flere slags kantprofiler og mønstre i leret kom frem under udgravningerne i Biesterfeldt.:24 Både sten-:33 og ben-redskaber:37 samt anvendte kobber- og messingstykker blev gravet frem.:40 Endvidere rester af majs, plantefrø og en hel del birkebark plus knogler af både bison, rådyr og bjørn samt fiskeben.:42 En forrådsgrube indeholdt nogle stadig sammenføjede hesteknogler.:22 Et enkelt kranium lå tæt ved en hytte.:42 Referencer